Plaerdemavida Ensemble presenta ‘Azulão’ en el Teatre Begonya el 9 de novembre
06 de novembre 2018

![](/media/3evk14so/93_c_plaerdemavida_01.jpg)  

El grup de música Plaerdemavida Ensemble actuarà el pròxim 9 de novembre en el Teatre Begonya del Port de Sagunt on tocarà el seu primer àlbum d'estudi, _Azulão_. El concert començarà a les 20 hores i tindrà una duració de 75 minuts. El repertori del grup unix música vocal amb diferents instruments, prestant especial atenció a la música camerística composta des de finals del segle XVIII, fins als nostres dies.

  

Plaerdemavida Ensemble és un grup de música camerística i vocal, compost originàriament per un piano, un violoncel i una soprano que explora diverses possibilitats de formació. De naturalesa molt versàtil i flexible, obert a altres músics i professionals de disciplines artístiques diferents, cada nou projecte és ideat musical, escènica i conceptualment. Els seus components són: Paloma Chiner (soprano), Jorge Fanjul (violoncel) i Pablo García-Berlanga (piano). Entre els tres han creat un espai per a la llibertat tímbrica on tot confluïx, i l'objectiu de la qual és jugar amb les sonoritats. La calidesa tímbrica del violoncel i la veu s'entrellacen amb l'àmplia sonoritat del piano.

  

En la seua trajectòria professional han sigut reconeguts per la crítica i el públic en les seues actuacions, que els han portat per escenaris de tot Espanya, Itàlia i els Estats Units, on debutaren en el prestigiós Carnegie Hall de Nova York. A més, han participat en el Festival ENSEMS de València amb el seu espectacle _EGO_, que inclou tres estrenes absolutes dedicades a la formació. Han sigut guardonats amb el primer premi en el Concurso Internacional de Música de Cofrentes i en l'Ibla Grand Prize (Itàlia).

  

Este concert forma part de la programació de l'agenda cultural de l'Ajuntament de Sagunt i es podrà assistir-hi de forma gratuïta fins a completar l'aforament del Teatre Begonya. L'àlbum de Plaerdemavida Ensemble, _Azulão_, consta de dos parts diferenciades on hi ha un recorregut musical per diferents països.

  

PROGRAMA – _AZULÃO_

  

Part I

  

FRANÇA

CLAUDE DEBUSSY Nuit d’étoiles (Théodore de Banville)

REYNALDO HAHN L’heure exquise (Paul Verlaine)

JULES MASSENET Élégie (Louis Gallet)

GABRIEL FAURÉ Après un rêve

  

ALEMANYA

ALBAN BERG Die Nachtigall ( Theodor Storm)

  

ITÀLIA

FRANCESCO PAOLO TOSTI Visione!… (Gabriele D’Annunzio)

Non t’amo più! (Carmelo Errico)

Luna d’estate!... (Riccardo Mazzola)

ERNESTO DE CURTIS Non ti scordar di me (Domenico Furno)

  

Part II

  

ESPANYA

ENRIQUE GRANADOS Intermezzo, de l’òpera Goyescas

  

ARGENTINA

CARLOS GUASTAVINO Se equivocó la paloma (Rafael Alberti)

La rosa y el sauce (Francisco Silva)

ALBERTO GINASTERA Canción al árbol del olvido (Fernan Silva Valdés)

ARIEL RAMÍREZ Alfonsina y el mar (Félix Luna)

  

BRASIL

JAYME OVALLE Azulão (Manuel Bandeira)

HÉCTOR VILLA-LOBOS Melodía Sentimental (Dora Vasconcelos)

  

Paloma Chiner, soprano

Jorge Fanjul, violonchelo

Pablo García-Berlanga, piano

*   [](http://www.facebook.com/sharer.php?u=https://aytosagunto.es/va/actualitat/plaerdemavida-ensemble-presenta-azulao-en-el-teatre-begonya-el-9-de-novembre/ "Facebook")
*   [](http://twitter.com/share?url=https://aytosagunto.es/va/actualitat/plaerdemavida-ensemble-presenta-azulao-en-el-teatre-begonya-el-9-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/plaerdemavida-ensemble-presenta-azulao-en-el-teatre-begonya-el-9-de-novembre/ "Linked In")
*   [](mailto:?body=https://aytosagunto.es/va/actualitat/plaerdemavida-ensemble-presenta-azulao-en-el-teatre-begonya-el-9-de-novembre/)